b'\n_START_ARTICLE_\nCesar Kogen\n_START_SECTION_\nLegenda\n_START_PARAGRAPH_\nSodobni strokovnjaki so postavili pod vpra\xc5\xa1aj obstoj vsaj prvih devetih cesarjev; Kogenov potomec cesar Sud\xc5\xbein je prvi, za katerega sklepajo, da je dejansko obstajal. Ime Kogen-tenno mu je bilo dodeljeno posmrtno v \xc4\x8dasu cesarja Kanmuja. Zgodovinarji ga obravnavajo kot "legendarno osebnost", saj so podatki o njegovem \xc5\xbeivljenju redki in pogosto nezanesljivi. \xc5\xa0ele vladavini cesarja Kinmeja v 6. stoletju lahko pripi\xc5\xa1emo preverljive datume, imena in \xc4\x8dasi vladanja zgodnjih cesarjev so bili potrjeni kot tradicionalni v \xc4\x8dasu cesarja Kanmuja, 50. vladarja dinastije Jamato. V Kod\xc5\xbeikiju in Nihon \xc5\xa0okiju sta zabele\xc5\xbeena samo njegovo ime in rodoslovje. Bil naj bi najstarej\xc5\xa1i sin cesarja Koreja in Kuva\xc5\xa1ihime._NEWLINE_Trenutno ima kljub pomanjkanju dokazov o obstoju lastno cesarsko posve\xc4\x8deno sveti\xc5\xa1\xc4\x8de (misasagi) z mavzolejem v Ka\xc5\xa1ihari, imenovano Curugi no ike no \xc5\xa1ima no e no misasagi. Uvr\xc5\xa1\xc4\x8dajo ga kot sedmega med osmimi nedokumentiranimi cesarji (\xe6\xac\xa0\xe5\x8f\xb2\xe5\x85\xab\xe4\xbb\xa3 "Ke\xc5\xa1\xc5\xa1i-ha\xc4\x8didaj"), za katere ne poznamo legend, povezanih z njihovimi \xc5\xbeivljenji._NEWLINE_D\xc5\xbeien je dokumentiral, da je vladal iz pala\xc4\x8de Sakajhara-no-mija pri Karuju, del kasnej\xc5\xa1e province Jamato. Za klan Abe je re\xc4\x8deno, da so potomci tega cesarja. Njegovo posmrtno ime pomeni "nabo\xc5\xbena du\xc5\xa1a". Ni dvoma, da je ime kitajsko po obliki in budisti\xc4\x8dno po implikaciji, kar nakazuje, da je bilo pridano stoletja kasneje, v \xc4\x8dasu, ko so bile v Kod\xc5\xbeiki zapisane legende o dinastiji Jamato.'